Diari Oficial de la Generalitat Valenciana


Sumari del DOGV 7656, del 12-11-2015 (2015/9058)

RESOLUCIÓ de 7 d'octubre de 2015, de la Direcció General de Medi Natural i d'Avaluació Ambiental, per la qual s'ordena la publicació de la resolució de no-sotmetiment a avaluació d'impacte ambiental corresponent a l'expedient 246/14-CON Cocentaina.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7656

Data del DOGV
:   12-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9058


Data del document
:   07-10-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Cocentaina
    * impacte ambiental

RESOLUCIÓ de 7 d'octubre de 2015, de la Direcció General de Medi Natural i d'Avaluació Ambiental, per la qual s'ordena la publicació de la resolució de no-sotmetiment a avaluació d'impacte ambiental corresponent a l'expedient 246/14-CON Cocentaina. [2015/9058]  
De conformitat amb l'article article 17 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental, el qual estableix la publicació en el Diari Oficial de la Comunitat Valenciana de la resolució de no-sotmetiment a avaluació d'impacte ambiental, resolc:  
  
Publicar en el Diari Oficial de la Comunitat Valenciana la resolució de no-sotmetiment a avaluació d'impacte ambiental corresponent a l'expedient 246/14-CON Cocentaina.  
  
«Resolució  
Expedient: 246/2063-RHP  
Títol: construcció de depòsit per a subministrament d'aigua potable a la Comunitat del Pou de Sant Cristòfol  
Promotor: Comunitat de Propietaris del Pou de Sant Cristòfol  
Autoritat substantiva: Ajuntament de Cocentaina  
Localització:parcel·la 11 del polígon 27 de Cocentaina  
  
1. Objecte i descripció del projecte  
L'objecte del projecte és la construcció d'un depòsit d'aigua potable per a donar servei a la comunitat de propietaris de la partida de Sant Cristòfol.  
El depòsit es construirà soterrat en un dels bancals de la parcel·la 11 del polígon 27 de Cocentaina. Tindrà com a mesures interiors 8x3x2 en sentit longitudinal, per la qual cosa s'adaptarà al bancal de cultiu. El volum del depòsit és de 48 m³.  
Per a la construcció del depòsit es procedirà a excavar els terrenys, es farà la fonamentació amb base de llosa de formigó armat de 40 cm. Els murs seran de 35 cm de grossària de formigó armat. La coberta del depòsit es farà per mitjà de forjat de biguetes semiresistent i revoltons de formigó. Posteriorment, s'impermeabilitzarà i protegirà amb taulellet ceràmic.  
El depòsit s'unirà al depòsit existent per mitjà d'una conducció de 80 mm de diàmetre.  
  
2. Afeccions ambientals  
El projecte presenta les afeccions següents:  
- ZEPA Serres de Mariola i de la Font Roja.  
- Àrees agrícoles del Pla d'Ordenació dels Recursos Naturals (PORN)/ Pla Rector d'Ús i Gestió (PRUG) de la Serra de Mariola.  
- Sòl forestal comú (segons PATFOR).  
- Sòl no urbanitzable comú.  
  
3. Antecedents administratius  
El 25 de novembre de 2014 té entrada en el Servei d'Avaluació d'Impacte Ambiental l'expedient procedent del Servei Territorial de Medi Ambient, que incorpora l'informe del Servei de Gestió d'Espais Naturals a fi d'emetre'n una resolució.  
  
4. Marc normatiu  
El projecte proposat no es troba inclòs en els supòsits arreplegats en el Decret 162/1990, pel qual es va aprovar el Reglament per a l'execució de la Llei 2/1989, d'Impacte Ambiental de la Comunitat Valenciana, ni legislació concurrent.  
L'estesa de canonades, en tractar-se únicament d'una xicoteta connexió amb el depòsit existent, es considera que no està entre els supòsits sotmesos a estimació d'impacte ambiental per la normativa del PORN.  
  
La construcció del depòsit es realçarà soterrant-lo, per la qual cosa no en cal el sotmetiment a estimació d'impacte ambiental, segons indica l'article 64 del PORN de la Serra de Mariola.  
No obstant això, l'article 3.b del Reial Decret Legislatiu 1/2008, pel qual es va aprovar el Text Refós de la Llei d'Impacte Ambiental, determina que haurà d'adoptar-se una decisió sobre la necessitat de sotmetre al procediment d'avaluació d'impacte ambiental en la forma prevista en la llei esmentada, els projectes públics o privats no inclosos en l'annex I que puguen afectar directament o indirectament els espais de la Xarxa Natura 2000.  
La decisió esmentada, d'acord amb l'article 17 del Reial Decret Legislatiu 1/2008, s'adoptarà després de la consulta prèvia a les administracions públiques afectades per la realització del projecte, tenint en compte els criteris de l'annex III.  
  
5. Consultes  
D'acord amb l'article 17 del Reial Decret Legislatiu 1/2008, adés mencionat, s'ha efectuat la consulta als organismes afectats pel projecte amb el resultat següent:  
- Informe de 3 de maig de 2011, del Servei de Gestió d'Espais Naturals, que emet informe favorable del projecte sempre que es construïsca el depòsit soterrat; en cas contrari i en compliment de la normativa del Pla d'Ordenació dels Recursos Naturals del Parc Natural de la Serra de Mariola, el projecte hauria de sotmetre's a estimació d'impacte ambiental.  
- Informe de la Secció Forestal, de 5 de juny de 2012, que indica la possible afecció a la via pecuària Vereda d'Esquerola.  
- Informe de 15 de gener de 2013, del Servei de Gestió d'Espais Naturals Protegits, del qual es destaca el següent:  
«[...] la parcel·la esmentada està dins de l'àmbit territorial del PORN del Parc Natural de la Serra de Mariola, aprovat pel Decret 76/2001, de 2 d'abril, del Govern Valencià. Concretament, se situa majoritàriament en la subunitat de zonificació denominada àrees agrícoles, inclosa al seu torn dins de la unitat àrea d'amortiment.  
La part restant pertany a la unitat denominada àrea forestal, dins d'aquest mateix àmbit. Respecte a l'ordenació establida en el Pla Rector d'Ús i Gestió d'aquest mateix parc natural, aprovat pel Decret 79/2007, de 25 de maig, del Consell, la zona d'actuació se situa majoritàriament en zona d'ús moderat B, protecció ecològica, i la xicoteta zona restant està inclosa en zona classificada com a forestal, dins de la mateixa àrea d'amortiment d'impactes.  
[?] la instal·lació d'una conducció de subministrament, superficial o soterrada, està subjecta [?] al tràmit d'estimació d'impacte ambiental, i únicament és autoritzable en el cas que estiga vinculada a actuacions compatibles amb el PORN. Aquesta última premissa la interpretem com que els habitatges o les instal·lacions a què va destinat el subministrament d'aigua es troben en situació de legalitat respecte al PORN, fet que no és possible deduir de la documentació que hi ha en l'expedient.  
  
La conducció projectada està destinada a unir el nou depòsit projectat amb un altre de preexistent, amb una longitud aproximada [?] de 60 metres i no a la conducció de cabals fins als usuaris finals, cosa que suscita el dubte respecte a si és possible considerar aquesta conducció com de subministrament o com a accessòria [?] es considera oportú recomanar que s'efectue consulta prèvia respecte d'això a la Subdirecció General d'Avaluació Ambiental i Territorial».  
- Informe de 22 d'abril de 2015, del Servei de Vida Silvestre: el projecte a què s'ha fet referència s'ubica dins de l'àmbit de la ZEPA denominada Serres de Mariola i Carrascar de la Font Roja. Igualment, la ubicació prevista per al depòsit se situa molt pròxima al límit de la ZEC del mateix nom.  
«De conformitat amb la legislació reguladora [?] de la Xarxa Natura 2000 a la Comunitat Valenciana, no es requereix l'emissió preliminar de repercussions, ja que el projecte a què s'ha fet referència no s'inclou en l'àmbit material d'aplicació del Decret 60/2012, de 5 d'abril, del Consell, pel qual es regula el règim especial d'avaluació i d'aprovació, autorització o conformitat de plans, programes i projectes que puguen afectar la Xarxa Natura 2000.  
[?] d'acord amb el Decret 192/2014, de 14 de novembre, del Consell, pel qual es declaren zones d'especial conservació dels llocs d'importància comunitària, coincidents amb els espais naturals protegits, i s'aproven les normes de gestió per als llocs denominats zones d'especial protecció per a les aus, tindrà la consideració de normes de gestió dels espais mencionats el [?] Pla d'Ordenació dels Recursos Naturals que corresponga; en aquest cas el de la Serra de Mariola, aprovat per mitjà del Decret 76/2001, de 2 d'abril.  
[?] Per tant, es considera que el projecte serà acceptable des del punt de vista de les competències d'aquest Servei de Vida Silvestre si, segons el criteri del Servei d'Espais Naturals Protegits, és compatible amb el PORN de la Serra de Mariola».  
Respecte a l'afecció a espècies protegides, l'informe indica: «[?] l'actuació no afecta microreserves de flora ni reserva de fauna. Quant a la base de dades de biodiversitat de la Comunitat Valenciana (BDBCV), s'ha realitzat l'informe de la quadrícula UTM 1x1, i no s'ha identificat en la zona del projecte cap espècie protegida ni cap hàbitat rellevant.  
  
En conseqüència, aquest Servei de Vida Silvestre considera que si es compleix el que disposa respecte d'això el PORN del Parc Natural de la Serra de Mariola, la realització del projecte no causarà afeccions significatives a hàbitats o espècies ni a la integritat dels espais de la Xarxa Natura 2000».  
  
6. Anàlisi del projecte segons els criteris de l'annex III del Real Decret Legislatiu 1/2008:  
Característiques del projecte:  
El projecte és d'escassa magnitud. Afectarà únicament 24 m², ocupats per la construcció del depòsit i 60 metres d'estesa de canonada.  
  
Ubicació del projecte:  
El projecte s'ubica en l'àmbit del PORN/PRUG de la Serra de Mariola, en la zona d'amortiment d'impactes, fora del Parc Natural, sense afectar-lo.  
Els informes emesos respecte d'això no indiquen aspectes de rellevància respecte als impactes de l'actuació.  
Les característiques de la zona formada per camps agrícoles, urbanitzacions en sòl no urbanitzable i zones amb vegetació forestal indiquen que l'àmbit està antropitzat i no és previsible que el depòsit modifique o agreuge les característica ambientals de la zona.  
Així mateix, s'ubica en l'interior de la ZEPA Serra de Mariola i de la Font Roja i no s'ha detectat, segons l'informe emès per l'òrgan competent, cap impacte de rellevància sobre els valors que van motivar la inclusió de la zona en la Xarxa Natura 2000.  
Característiques del potencial impacte:  
Els impactes més significatius es generaran en la zona d'obres i seran de caràcter transitori. En la fase de funcionament, l'impacte més rellevant és l'impacte paisatgístic. A causa de les característiques del terreny, format per xicotets bancals plantats d'ametlers al costat de pins, s'ha previst construir el depòsit encastant-lo en l'interior d'un dels bancals.  
Com a mesures d'integració, s'ha previst revestir els marges de la paret de formigó amb els mateixos materials que el bancal.  
Finalment, cal indicar que en els informes sectorials emesos no s'ha indicat cap incompatibilitat del projecte amb els valors ambientals que pogueren estar presents en l'àmbit de l'actuació i sobre els quals podrien causar-se impactes significatius.  
Únicament ha de revisar-se l'adaptació a la normativa que regula les àrees agrícoles en l'àmbit del PORN / PRUG i sobre la qual els òrgans competents no realitzen cap anàlisi. No obstant això, en atenció a l'informe favorable de 3 de maig de 2011, cal pressuposar que a priori l'obra proposada s'adapta a la normativa esmentada.  
Per tant, es conclou que l'actuació no causarà impactes ambientals significatius, si bé ha de revisar-se que la millora de la regulació de l'aigua potable vaja destinada a usos legalment establits, segons indica l'informe del Servei de Vida Silvestre.  
  
7. Consideracions jurídiques  
L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència sobre avaluació ambiental estratègica i de projectes.  
Segons allò que s'ha exposat, es resol:  
  
Primer  
No sotmetre al procediment d'avaluació d'impacte ambiental segons la secció 1a del Reial Decret Legislatiu 1/2008, pel qual es va aprovar el Text Refós de la Llei d'Avaluació d'Impacte Ambiental de projectes, el projecte de construcció de depòsit per a subministrament d'aigua potable a la Comunitat del Pou de Sant Cristòfol, d'acord amb l'avaluació d'impacte ambiental practicada segons la secció 2a del capítol II del Reial Decret Legislatiu 1/2008, atés que amb el compliment dels condicionants de l'apartat segon de la present resolució el projecte no causarà impactes ambientals significatius.  
  
  
Segon  
El projecte s'efectuarà d'acord amb els condicionants següents:  
  
1. Abans de la concessió de la llicència d'obra es comprovarà que els usos de l'aigua aniran destinats a activitats legalment constituïdes i establides, i els habitatges o instal·lacions a què va destinat l'ús hauran d'estar en situació de legalitat respecte al PORN/PRUG de la Serra de Mariola i al planejament del municipi.  
2. Es respectarà el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o als seus voltants.  
  
3. En la mesura que siga possible, es respectarà la vegetació forestal d'interés.  
4. Es respectaran els paràmetres concessionals del pou d'aigua d'on s'obtindran els cabals.  
5. Quan finalitzen les obres, s'arreplegaran totes les restes, que seran gestionades per mitjà d'un gestor autoritzat, es reposaran els serveis afectats i es reposaran o restauraran els bancals de pedra que hi hagen pogut quedar afectats.  
6. Es respectarà la via pecuària Vereda d'Esquerola no ubicant cap estructura a menys de 10-11 metres de l'eix d'aquesta. Es prendrà com a eix de la via pecuària l'eix del camí que transcorre coincidint amb el camí d'accés a la parcel·la on s'executaran les obres. No obstant això, en cas de delimitació de la via pecuària caldrà ajustar-se al que en resulte.  
  
Tercer  
D'acord amb el que disposa l'article 17 del Reial Decret Legislatiu 1/2008 anteriorment esmentat, la present resolució es notificarà i es farà pública, i s'ha d'entendre que això no eximeix el promotor de l'obtenció de les autoritzacions que resulten legalment exigibles, així com del compliment de tots els preceptes legals que siguen aplicables.  
  
  
Quart  
Notificar a les persones interessades que contra la present resolució, per ser un acte de tràmit, no es pot interposar cap recurs, sense perjuí que puguen utilitzar-se els mitjans que en defensa dels seus drets s'estimen pertinents.  
  
València, 18 de maig de 2015.- El director general d'Avaluació Ambiental i Territorial: Juan Giner Corell.»  
  
València, 7 d'octubre de 2015.- El director general de Medi Natural i d'Avaluació Ambiental: Antoni Marzo i Pastor.